इलाहाबाद। उत्तर प्रदेश लोक सेवा आयोग में एक बार फिर से फोटो कोडिंग इंटरव्यू व्यवस्था लागू कर दी गई है। आयोग की सीधी भर्तियों में अब इसी व्यवस्था के तहत ही इंटरव्यू की प्रक्रिया पूरी होगी। गौरतलब है कि सन 2015 में फोटो कोडिंग इंटरव्यू व्यवस्था वाले नियम पर रोक लगा दी गई थी और केवल अभ्यर्थी कोड इंटरव्यू के नियम को बहाल किया था, लेकिन अब एक बार फिर से फोटो कोडिंग इंटरव्यू के पुराने नियम को आयोग की सीधी भर्तियों में लागू कर दिया गया है।